text: Kvinde bragt til sygehuset med knivstik i maven
  11 juli 2015 kl. 08.53
  En kvinde blev tidligt lørdag morgen bragt til sygehuset i Horsens med knivstik i maven. Kvinden er opereret og er uden for livsfare, oplyser vagtchef Lars Grønlund til TV SYD. Opdateret
  - Vi er i fuld gang med at få overblik over, hvad der er sket, siger vagtchefen hos Sydøstjyllands Politi. Derfor kan jeg ikke oplyse ret meget mere.
  Politiet bliver først indblandet, da kvinden blev bragt til sygehuset. Det skete ved seks-tiden lørdag morgen.
  - Vi har fundet blodspor i Smedegade, men vi ved faktisk ikke, om det er foregået der, siger Lars Grønlund til TV SYD.
  Gaden var hele formiddagen afspærret, og politiets teknikere var i gang med at fotografere og måle op.
  - Vi har fået melding om, at kvinden, som er 18 år, er uden for livsfare. Men vi tør endnu ikke sige, hvad der er foregået.
  - Derfor er det også svært at efterlyse vidner, når vi ikke helt ved, hvad der er foregået.
  Kvindens 31-årige kæreste blev efterfølgende anholdt og stillet et Grundlovsforhør i udsigt, men han blev lørdag eftermiddag løsladt igen.
  